ยังมองไม่เห็นทางออก
ว่ากันอีกหลายยก,ต้องบอกว่าการเลือกตั้งครั้งนี้มีปัญหามาอย่างต่อเนื่อง,เมื่อยังไม่สามารถประกาศรับรองรายชื่อ ส.ส.อย่างเป็นทางการ,จากจุดหนึ่งก็เคลื่อนไปสู่อีกหลายปัญหาตามมา,เอาที่เห็นๆกันอยู่ในขณะนี้คือเสียงเรียกร้องให้มีการเอาคะแนนทั้งหมดทุกเขตเลือกตั้งมาแบให้เห็นๆกันอย่างกระจ่างตาเพื่อลบข้อครหาความโปร่งใสและความผิดพลาดที่เกิดขึ้น,เรื่องนี้คงจะยากเพราะจะทำให้เสียเวลาและส่งผลให้การประกาศรายชื่อไม่ทันกำหนด 9 พ.ค.62 แน่,อย่างที่เขต 1 นครปฐมที่ประกาศผลผิดพลาดจนต้องเจาะลึกในรายละเอียดจนรู้เหตุว่าบกพร่องกันตรงไหน,จึงมีการเรียกร้องให้เลือกตั้งกันใหม่,ไล่กันต่อไปก็คือการฟ้องร้องเรื่อง หุ้นสื่อ ปรากฏว่าลามกันไปอีกหลายพรรคไม่ว่าจะเป็นอนาคตใหม่ พลังประชารัฐและเพื่อไทย,ทำให้เกิดความยุ่งยากตามมาอีกยังไม่รู้ว่าจะลงเอยอย่างไร หากมีความผิดทุกพรรคก็จะเกิดปัญหาส่งผลต่อผลการเลือกตั้งแน่,ยังไม่นับเรื่องการทุจริตเลือกตั้งจากการกระทำผิดของผู้สมัครหลายพรรค ซึ่งพรรคเพื่อไทยโดน ใบส้ม ไปแล้ว 1 คน,ว่ากันว่าอาจจะมีว่าที่ ส.ส.อีกหลายคนที่กระทำความผิดอยู่ที่ว่าหวยจะออกมาที่ใครและน้ำหนักความผิดมากน้อยแค่ไหน,อย่าว่าแต่จะประกาศผลเลือกตั้งได้ตามกำหนดหรือไม่ แม้จะประกาศรับรองไปแล้วแต่ตัวเลขก็คงยังไม่นิ่ง,เพราะต้องมีการดำเนินการสำหรับผู้กระทำผิดที่ต้องมาไล่ล่ากันอีก,เรื่องใหญ่อีกเรื่องคือการคำนวณตัวเลข ส.ส.แบบบัญชีรายชื่อก็เช่นกัน หาก กกต.ชี้ไปทางหนึ่งแต่ก็จะเกิดการฟ้องร้องกันอีกอย่างแน่นอน,กว่าจะตั้งรัฐบาลกันได้จึงยังไม่สามารถบอกว่าจะเกิดขึ้นได้เวลาไหน,สิ่งที่เกิดขึ้นมานั้นมีหลายประเด็น,1 การทำงานของ กกต.ไม่มีประสิทธิภาพพอ,2 การต้องการเอาชนะคะคานกันจนเกิดปัญหาตามมา,3 ความไม่ชัดเจนของกฎกติกาที่ยุ่งยากและสลับซับซ้อน,4 การใช้พลังมวลชนที่สนับสนุนมาเป็นเครื่องมือ,อย่างหนึ่งที่ชัดเจนและมองเห็นคำตอบได้ก็คือ กกต.ในฐานะผู้รับผิดชอบการเลือกตั้งให้เป็นไปด้วยความเรียบร้อย โปร่งใส บริสุทธิ์ยุติธรรม,ยิ่งทำงานในเชิงตั้งรับมากกว่าเชิงรุกก็เลยกลายเป็น จุดอ่อน จึงต้องถอยร่นอยู่ตลอดเวลา ในที่นี้คือการไม่ได้สื่อสารโดยตรงถึงประชาชนในเรื่องกฎกติกาการเลือกตั้งทำให้เกิดความไม่เข้าใจ,เมื่อมีเสียงโจมตี มีแรงกดดันรุมเร้าก็ยิ่งไปกันใหญ่ จนทำให้ประชาชนที่ไม่เข้าใจเรื่องอย่างถ่องแท้มาก่อนก็เลยตกเป็นเหยื่อความเชื่อไปทางนั้น,นี่เป็นเหตุสำคัญอันหนึ่ง,เพราะเมื่อปัญหาเกิดขึ้นอย่างหนึ่งก็พลอยตามไปเป็นลูกโซ่ลุกลามจนตั้งตัวไม่ติด ทำให้เกิดปัญหาความเชื่อถือ ความเชื่อมั่น,ยิ่งอ่อนการประชาสัมพันธ์ไม่ได้หาบุคคลที่มีความสามารถในการตอบโต้และชี้แจงอย่างถึงลูกถึงคนก็ยิ่งไปกันใหญ่,ถึงวันนี้จึงยังไม่รู้ว่าทางออกของประเทศจะเป็นอย่างไร?,สายล่อฟ้า
ต้องบอกว่าการเลือกตั้งครั้งนี้มีปัญหามาอย่างต่อเนื่อง เมื่อยังไม่สามารถประกาศรับรองรายชื่อ ส.ส.อย่างเป็นทางการ จากจุดหนึ่งก็เคลื่อนไปสู่อีกหลายปัญหาตามมา
การเลือกตั้ง,ประกาศรายชื่อ,รับรองรายชื่อ ส.ส.,ส.ส.บัญชีรายชื่อ,สูตรคำนวณ,สายล่อฟ้า,กล้าได้กล้าเสีย